આદમી પાર્ટીએ એપ્રિલ મહિનાના પહેલા દિવસે જ માસ્ટર સ્ટ્રોક ફટકારતાં ભાજપના વડાપ્રધાનના ઉમેદવાર નરેન્દ્ર મોદી સહિત આખા પક્ષમાં અને કોંગ્રેસમાં પણ આશ્ચર્યનું વાતાવરણ ફેલાઇ ગયું છે. મોદી વડોદરા અને વારાણસી સીટો પરથી ભાજપના ઉમેદવાર છે. વડોદરામાં મોદી સામે કોંગ્રેસે મધુસુદન મિસ્ત્રીને ઉભા રાખ્યા છે જ્યારે વારાણસીમાં મોદી સામે આપના સંયોજક અરવિંદ કેજરીવાલ ઉમેદવારી કરી રહ્યાં છે. આ બધા સમાચારો વચ્ચે આમ આદમી પાર્ટીએ વડોદરામાં મોદી સામે પોતાના ઉમેદવારના નામની જાહેરાત કરી સનસનાટી મચાવી દીધી છે. આપ દ્વારા કથિત રીતે પોતાને નરેન્દ્ર મોદીની પત્ની ગણાવતાં જશોદાબેન મોદીને વડોદરાના ઉમેદવાર તરીકે જાહેર કરવામાં આવ્યા છે.